Апошні званок — здавалася б, вялікая радасць. Не трэба хадзіць на ўрокі, выконваць дамашнія заданні. Тым не менш, некаторыя выпускнікі не стрымлівалі слёз. Дзяцінства сказала: "Да пабачэння!" Дарослае жыццё, няпростае і бескампраміснае, запрашальна расчыніла дзверы. Галоўнае — увайсці ў іх упэўнена, не збаўляць ходу і кіравацца прыстойнасцю. 30 мая ў раёне адбылася ўрачыстая лінейка апошняга званка. Рэдакцыя пабывала ў Чапукоўскай сярэдняй школе і ўбачыла, як прайшоў развітальны дзень там.